CELEX: 32008R0323
Language: fi
Date: 2008-04-08 00:00:00
Title: Komission asetus (EY) N:o 323/2008, annettu 8 päivänä huhtikuuta 2008 , tiettyjen tavaroiden luokittelusta yhdistettyyn nimikkeistöön

10.4.2008   
            
            
               FI
            
            
               Euroopan unionin virallinen lehti
            
            
               L 98/3
            
         
      KOMISSION ASETUS (EY) N:o 323/2008,
   annettu 8 päivänä huhtikuuta 2008,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä huhtikuuta 2008.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 580/2007 (EUVL L 138, 30.5.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pehmeästä muovista valmistettu silmälasien muotoinen tuote, jonka sisällä on värillinen nesteseos, jonka koostumus on seuraava (tilavuusprosentteina):
                              
                                          —
                                       
                                       
                                          vesi
                                       
                                       
                                          40
                                       
                                    
                                          —
                                       
                                       
                                          propeeniglykoli
                                       
                                       
                                          60
                                       
                                    Tuote on tarkoitettu päänsäryn lievittämiseen, ja se jäähdytetään jääkaapissa ennen kasvoille asettamista.
                           
                        
               
                  3824 90 97
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 3824, 3824 90 ja 3824 90 97 nimiketekstien mukaisesti
                  Muovisen päällyksen sisältämää seosta käytetään jäähdytteenä, ja se antaa tuotteelle sen olennaisen luonteen nimikkeen 3824 valmisteena.
                  Tuotteella ei ole 30 ryhmään kuuluvilta tuotteilta edellytettävää terapeuttista tai ennalta ehkäisevää vaikutusta.
               
            
                  
                              2.
                           
                           
                              Muovista valmistettu tyyny, jonka sisällä on veden ja öljyn sekoitusta ja joka on tarkoitettu uimapukujen tai rintaliivien kuppeihin asetettavaksi.
                           
                        
               
                  3926 20 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 3926 ja 3926 20 00 nimiketekstien mukaisesti.
                  Koska tuote on tarkoitettu naisten uimapukujen tai rintaliivien kuppien sisään asetettavaksi, sitä pidetään nimikkeessä 3926 tarkoitettuna alanimikkeeseen 3926 20 00 kuuluvana vaatetustarvikkeena.
               
            
                  
                              3.
                           
                           
                              Kankaasta valmistettu vyön muotoinen tuote, joka sisältää tavallisen vehnän jyviä ja jota käytetään mikroaaltouunissa lämmittämisen jälkeen alaselän kipujen lievittämiseen.
                           
                        
               
                  1001 90 99
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 1001, 1001 90 ja 1001 90 99 nimiketekstien mukaisesti.
                  Vyön sisältämää tavallista vehnää käytetään varastoituneen lämmön siirtämiseen, ja se antaa tuotteelle nimikkeen 1001 viljan olennaisen luonteen.
                  Tuotteella ei ole 30 ryhmään kuuluvilta tuotteilta edellytettävää terapeuttista tai ennalta ehkäisevää vaikutusta.